கேள்வி: கருத்தோட்டப் பெயர்வு என்பது என்ன?
பதில்: கருத்தோட்டப் பெயர்வு (''paradigm shift'') என்பது வழமையான, ஏற்றுக்கொள்ளப்பட்ட வழியில் செய்யப்படும் அல்லது கருதப்படும் ஒன்று முற்றிலும் புதிய, வேறான வழியில் மாற்றப்படும் நிகழ்வு ஆகும். இக்கருத்து தாமசு கூன் என்ற அமெரிக்க அறிவியல் வரலாற்றாசிரியரால் அறிமுகப்படுத்தப்பட்டது. ஒரு துறையின் மையக் கருத்துகள் குறுகிய காலத்திற்குள் பொதுவாக மாற்றமடைவதில்லை; புதிய கருத்துகளை ஏற்றுக்கொள்ளும் புதியவர்கள் துறையில் உள்ளபோது இத்தகைய கருத்தோட்டத்தில் பெயர்வு ஏற்படும் என்று கூன் கருதினார்.